شەفەق نیوز/ سەرچەوەیلیگ خۆجێیی لە دوو پارێزگا لە باشوور عراق، ئمڕوو شەممە، خەوەردان لە رویوەڕوبینیگ ناونی خۆپیشاندەرەکان و هێزە ئەمنیەکان، دویای سزانن تایەر وچگن وەناو بینایگ حکومەتی.
سەرچەوەکان ئەرا ئاژانس شەفەق نیوز وتن: مامووستایل (موحازر) و ئیدارەکارەیلیگ لە پارێزگای موسەنا، شەوەکی ئمڕوو لە وەردەم بینای پەروەردە لە ناوڕاس سەماوە خۆپیشاندان لەبان پشتگووشخستنیان لە یاسای بوودجەگە کردن.
وتنیش؛ رویوەڕوبین کەفتە ناونی خۆپیشاندەرەکان و هێزە ئەمنیەکان ک پاسەوانی بیناگە کەن، دویای تەقەلای چکن وەرەو ناو بینای پەروەردەی پارێزگاگە.
لەی چینە، سەرچەوەیلیگ باس کردن ک ماموستایلیگ (موحازر) لە پارێزگای دیوانیە کاریگ هاوشێوە ئەنجام دتن، ک تایەر لە دەورگرد بینای وەڕێۆبەرایەتی پەروەردە لە پارێزگاگە سزانن.
